Lilla Edet kraftverk

Lilla Edet kraftverk er et vannkraftverk i Göta älv, rett sør for Trollhättan i Sverige.

Det er et elvekraftverk som utnytter et fall på 7 meter.

Installert effekt er 46 MW. Årsproduksjon er 210 GWh.

Göta älv er den elven i Sverige som har størst vannføring. Kraftverket har mye vann, men lav fallhøyde. 

Lilla Edet var det første kraftverket som tok i bruk Kaplanturbinen. Den viste seg å fungere meget bra.

Kraftverket har 4 aggregater, alle av forskjellig type: Kaplan, Lawaczeck, propellerturbin, og rørturbin. Kraftstasjonen med de tre først aggregatene hadde byggestart i 1918 og ble innviet i 1926. Det ble utvidet med ytterligere et aggregat mellom 1978 og 1982, man valgte da en nedsenket rørturbin av kaplan type. Generatoren til dette aggregatet ble produsert av National Industri i Drammen. Dette fjerde aggregatet produserer omtrent like mye kraft som de tre første aggregatene til sammen.

Aggregat 2 har blitt rehabilitert i 1985 og Lawaczeck-turbinhjulet har blitt byttet ut med en propellerturbin med fire faste skovler.

Kilder
 Vattenfall
 Vattenkraft.info

Vannkraftverk i Sverige
Kraftverk etablert i 1926
1926 i Sverige